TFG ออกหุ้นกู้ 900 ลบ. ดอกเบี้ย 4.25% นำเงินขยายธุรกิจ
TFG ออกหุ้นกู้ 900 ลบ. ดอกเบี้ย 4.25% เสนอขายสถาบัน-รายใหญ่ 11-13 ม.ค.65 นำเงินขยายธุรกิจ “ทริสเรทติ้ง” จัดเรทติ้ง “BBB” แนวโน้ม Stable
TFG ออกหุ้นกู้ 900 ลบ. ดอกเบี้ย 4.25% เสนอขายสถาบัน-รายใหญ่ 11-13 ม.ค.65 นำเงินขยายธุรกิจ
5 ม.ค. 2565

บริษัท ไทยฟู้ดส์ กรุ๊ป จำกัด (มหาชน) หรือ TFG ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 จำนวนเสนอขายไม่เกิน 700 ล้านบาท และหุ้นกู้สำรองเพื่อการเสนอขายเพิ่มเติมไม่เกิน 200 ล้านบาท มูลค่ารวมไม่เกิน 900 ล้านบาท อายุหุ้นกู้ 3 ปี ครบกำหนดไถ่ถอนปี พ.ศ.2568 อัตราดอกเบี้ยคงที่ 4.25% ต่อปี ชำระดอกเบี้ยทุกๆ 3 เดือน เสนอขายแก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 11-13 ม.ค.65 ผ่านผู้จัดการการจัดจำหน่าย ได้แก่ บล.โนมูระ พัฒนสิน บล.เอเซีย พลัส บล.เคจีไอ (ประเทศไทย) และ บล.ทรีนีตี้
ทั้งนี้บริษัทมีวัตถุประสงค์จะนำเงินที่ได้มาใช้เป็นเงินทุนหมุนเวียนในการดำเนินงาน และเพื่อรองรับการขยายธุรกิจของบริษัท คาดว่าจะใช้ภายใน 3 เดือนนับจากวันออกหุ้นกู้
ขณะที่บริษัท ทริสเรทติ้ง จำกัด จัดอันดับความน่าเชื่อถือของบริษัท อยู่ที่ BBB แนวโน้ม Stable เมื่อวันที่ 19 ต.ค.64